Gunnar Aasland (1890–1965)

Gunnar Aasland (født 9. april 1890 på Åsland i Time kommune, død 26. mars 1965 samme sted) var bonde og ordfører i Time kommune. Han hadde eksamen fra Stavanger amts landbruksskole i 1911 og overtok farsgarden sammen med broren Birger samme år. Men i 1914, samme år som han giftet seg med Berta, født Anda, utløste han broren fra gården, som han drev til 1955, da sønnen Christian Aasland overtok. 

I 1926 ble han medlem av Time herredstyre. Fra 1932 var han ordfører, et verv han hadde til han gikk ut av politikken i 1954, men unntak av krigsårene 1940–1945. Som ordfører var han medlem av Rogaland fylkesting, her ble han valgt til formann i landbruksnemnda. I mange år var han også formann i Jæren smalelag og medlem av Norges Bondelags landsstyre.Aasland-ætten : med ættene Westlye, Birkeland, Fotland og Grude 1762-1979 : en gards- og slektshistorie fra Jæren bygd på Ola Aurenes' utgave fra 1947 side 84 Han hadde sju barn, deriblant stortingsrepresentant Karl Aasland.

 Referanser 

Kategori:Norske bønder
Kategori:Sp-ordførere i Rogaland
Kategori:Ordførere i Time
Kategori:Personer fra Time kommune